Langeland

Langeland er en øy i Langelandsbæltet, eller den sydlige del av Storebælt i Danmark. Den ligger mellom Fyn, Tåsinge og Ærø i vest og Lolland i øst. Øya er 52 km lang og opp til 11 km bred, og har et samlet areal på 284 km². Langeland har 12 012 innbyggere (2024).

Rudkøbing er Langelands største by, andre større byer er Bagenkop, Lohals, Spodsbjerg, Tranekær og Tullebølle.

Langeland er landfast med Fyn via en bro fra Rudkøbing til Siø og en demning fra Siø til Tåsinge, som igjen er forbundet med en bro til Svendborg.

Det går to fergeruter fra øya:
 Fra Rudkøbing til Marstal på Ærø.
 Fra Spodsbjerg til Tårs på Lolland.

Tidligere gikk det også en fergerute mellom Bagenkop på Sydlangeland og Kiel i den tyske delstaten Schleswig-Holstein. Denne ble nedlagt i 2003, etter flere redningsforsøk. Fergeruten var viktig for turistnæringen i området. Det økonomiske grunnlag forsvant med opphøret av den tollfrie handelen i EU.

 Referanser 

 Eksterne lenker 

 Langeland Atlas
 Langeland-info.dk

Kategori:Øyer i Region Syddanmark
Kategori:Langelands geografi
Kategori:Øyer i Storebælt